Гәдоуҭа апарк-плиажтә нхамҩа аиҳабы Даниил Габниа арадио Sputnik Аԥсны аефир аҿы еиҭеиҳәеит араионтә плиажқәа аӡҭаларазы ашәарҭадара аԥҟарақәа иахьынӡарықәшәо атәы.
Асахьаҭыхыҩ, ахәыҷтәы-арҿиаратә центр "Аинар" анапхгаҩы Витали Қацәба арадио Sputnik Аԥсны аефир аҿы еиҭеиҳәеит ацәыргақәҵа "Аҟәа – есымша иуцу аныҳәа" ахь инеигаз иусумҭақәа зызку, иазгәеиҭеит уи есышықәса еиҿкаалазар шыбзиоу.
Аԥсны ахада Аслан Бжьаниа имҩаԥигаз апресс-конференциаҿ иҳәеит иахьатәи аамҭазы анхаҩцәеи анаплакуааи аҳәынҭқарраҟынтә ироуа ацхыраара атәы.
Аҟәатәи ахәбатәи абжьаратә школ аушьҭымҭа, хьтәы медалла зҵара хзыркәшаз Рафида Ануаԥҳа арадио Sputnik аефир аҟны еиҭалҳәеит лхәыҷрашықәсқәа раан лгәы зызцоз, иахьа акәзар - занааҭс иалылхыз, аҵара дҭалар ахьылҭаху.